**Vakok és Gyengénlátók Közép-Magyarországi Regionális Egyesülete  
49. hírlevél**

**Tartalom**

[1. A GöTLE karácsonyi, évzáró klubnapi meghívója](http://freemail.hu/mail/index.fm#1.hir)  
[2. Karácsonyi készülődés a K11-ben](http://freemail.hu/mail/index.fm#2.hir)  
[3. Meghívó karácsonyi vásárra](http://freemail.hu/mail/index.fm#3.hir)  
[4. Karácsonyi klubnap Óbudán](http://freemail.hu/mail/index.fm#4.hir)  
[5. Ceglédi Meghívó](http://freemail.hu/mail/index.fm#5.hir)  
[6. Adventi ünnep a Bazilikánál](http://freemail.hu/mail/index.fm#6.hir)  
[7. Futár távirányító igényelhető!](http://freemail.hu/mail/index.fm#7.hir)  
[8. Az Ügyfélszolgálat ünnepi nyitva tartása](http://freemail.hu/mail/index.fm#8.hir)  
[9. Beszámoló egy narrált kiállításról](http://freemail.hu/mail/index.fm#9.hir)  
[10. A Láthatár bolt ajánlatai](http://freemail.hu/mail/index.fm#10.hir)  
[11. Erzsébet-program fogyatékossággal élő gyermeket nevelő családok számára](http://freemail.hu/mail/index.fm#11.hir)  
[12. Hiánypótló informatikai tananyag látássérült felhasználók számára](http://freemail.hu/mail/index.fm#12.hir)  
[13. „SZOMSZÉDOM A RENDŐR!” program Zuglóban](http://freemail.hu/mail/index.fm#13.hir)  
[14. Az EPALE fókuszában a Fogyatékkal élők nemzetközi napja](http://freemail.hu/mail/index.fm#14.hir)  
[15. Apró hírek – program morzsák](http://freemail.hu/mail/index.fm#15.hir)

**1. A GöTLE karácsonyi, évzáró klubnapi meghívója**

Kedves Tagtársak!   
  
Szeretettel várunk benneteket idei utolsó klubnapunkra, amit 2016. december 10-én, szombaton, délelőtt 10:00. órától tartunk a Civil Házban   
/2100 Gödöllő Szabadság út 23/ Karácsonyi hangulattal, szendvicsekkel készülünk, de szívesen fogadunk édességet vagy üdítőt. Tagdíjak rendezésére a helyszínen lehetőség lesz.   
Reméljük,hogy most is minél többen ellátogattok hozzánk!   
Mindenkinek jó egészséget, és Áldott, békés karácsonyt kívánunk!   
  
Üdvözlettel a GÖTLE dolgozói

**2. Karácsonyi készülődés a K11-ben**

Kedves Klubtagunk!    
  
Közeleg a Karácsony, ennek jegyében sok szeretettel ajánljuk figyelmedbe decemberi programjainkat.   
Szeretettel invitálunk decemberi klubnapunkra, melynek időpontja: december 14. szerda 15 órától 17 óráig.   
Helyszín: K11 Kulturális és Művészeti Központ, (1075. Király u. 11.)   
Ezúttal kézműveskedni fogunk, egyszerűen elkészíthető, praktikus és akár ajándéknak is beillő dolgokat fogunk alkotni, s hogy pontosan mit, maradjon meglepetés. Mindenképpen érdemes eljönnöd hozzátartozóiddal, kísérőiddel együtt!   
Decemberi meglepetésként lehetőség van ingyenesen Futár távirányító igénylésére! Amennyiben szeretnél Futár távirányítót kapni, keresd Ügyfélszolgálatunkat személyesen vagy telefonon a 06-1/384-55-41, vagy a 70/387-5267-es mobilon!

**3. Meghívó karácsonyi vásárra**

Örömmel adjuk hírül, hogy az idén is lesz Lámpás Klubok karácsonyi vására december 16-án, pénteken 9 órától 16 óráig a Hermina út 57-ben.   
A vásáron a Lámpás Klubok látássérült tagjai által készített ajándéktárgyakat lehet megvásárolni. Válogass kedvedre, itt biztosan egyedi ajándékokat találsz! Kérésre bárkinek szívesen készítünk tetszőleges szövegezésű  braille-üdvözlőlapot a helyszínen, amit ajándékba adhatsz. A látogatóinkat forralt borral kínáljuk!   
Reméljük, ez a program is felkeltette érdeklődésedet és elcsalod ismerőseidet, barátaidat is.   
  
Szeretettel várunk! Részvételi szándékodat és amennyiben a helyszínre jutásban segíthetünk, kérjük, jelezd elérhetőségeink valamelyikén.   
  
Számítunk Rád!   
Doktor Kata, Eleki Abigél   
Erzsébetváros Lámpásai   
Mobil: +36-70 387-5266 [lampas.erzsebetvaros@gmail.com](javascript:fm.eMailClicked.raise('lampas.erzsebetvaros@gmail.com');)

**4. Karácsonyi klubnap Óbudán**

Szeretettel hívok Mindenkit családtagjaival vagy kísérőjével együtt 2016. december 16.-án délelőtt 10 órakor kezdődő KARÁCSONYI KLUBNAPUNKRA!   
Vendégünk lesz: Ruzsa Viktor a Civil Rádió munkatársa.   
Ezen a napon kedves meglepetésekben is részünk lesz majd.   
Jó lenne, ha ünnepi hangulatban minél többen együtt lehetnénk, és kellemes órákat tölthetnénk el mindannyiunk örömére.   
A helyszín változatlan: Békásmegyer, Közösségi Ház Kisterem (Csobánka tér 5.)   
  
Várlak Benneteket!   
Vasné Pintér Teréz   
Közösségi civil szervező.   
III. kerületi Lámpás klub vezetője.   
Tel: 06-70-377-32-65   
E-mail: [lampas.obuda@gmail.com](javascript:fm.eMailClicked.raise('lampas.obuda@gmail.com');)

**5. Ceglédi Meghívó**

Szeretettel meghívjuk, Önt és kedves családját a 2016. december 15.-én csütörtökön 10 órai kezdettel tartandó Karácsonyi klubnapunkra.   
Helyszín: 2700 Cegléd, Alkotmány utca 11. szám, Egyesületünk  nagyterme   
  
Karácsonyi dalok hallgatása mellett közösen elfogyasztjuk, a Toldy Ferenc Kórház által felajánlott beiglit, Csáki Mátyás tagtársunk rétest hoz tagjainknak, a Fornetti édes és sós süteményt adományoz rendezvényünkre.   
Egymás megajándékozása   (saját készítésű 1000 ft értékű csomaggal)   
Az idei évben karácsonyi klubnapunkon egyesületünk ajándékozza meg azon tagjait, akik a 2016. évi. CTLE tagdíjat befizették, vagy a helyszínen befizetik.   
Utolsó ügyfélfogadási nap: 2016.12.15. 8-14 óráig   
Első  ügyfélfogadási nap : 2017.01.03.  8-14  óráig   
Elérhetőségünk: 06-70/ 773-4044   
[ctle@freemail.hu](javascript:fm.eMailClicked.raise('ctle@freemail.hu');)   
  
Minden kedves tagunknak Kellemes Karácsonyi Ünnepet kívánunk!   
  
 Cegléd , 2016.11.24.   
  
Tisztelettel:   
  
Pap Anita   
elnök sk

**6. Adventi ünnep a Bazilikánál**

Budapesti Karácsonyi Vásár a Vörösmarty téren

2016.12.05.   
December az ünnepi készülődés jegyében telik. Városszerte nyílnak az Adventi és Karácsonyi Vásárok. Mi is felkerekedtünk és ellátogattunk a Bazilikához. A Szent István téren felállított mesebeli faházakban kézművesek igényes ajándéktárgyaiból, népi- és iparművészek, keramikusok, ötvösök munkáiból válogathatnak az érdeklődők. Miután megcsodáltuk a látnivalókat, forralt bort iszogattunk, ami a hűvös időben felmelegített bennünket.   
Ezután elsétáltunk a Vörösmarty téri Karácsonyi vásárba, ahol szintén rengeteg ételkülönlegességgel, ajándéktárgyakkal, és nívós programokkal kedveskednek az odalátogatóknak. Magával ragadott bennünket a színes karácsonyi forgatag, ünnepváró hangulatunk fokozódott.   
Karácsony nem az ész, hanem a szív ünnepe. És a szív érzi, hogy azok is ott állnak veled a karácsonyfa körül, akiket a szemeddel nem látsz, és az eszeddel nem hiszel.   
(Müller Péter)   
  
Bernát Zsuzsanna, Puchnyák István   
Kispest Lámpásai – Közösségi civilszervezők

**7. Futár távirányító igényelhető!**

Tisztelt Tagjaink!   
  
Egyesületünk központi Ügyfélszolgálatánál lehetőségük nyílik ingyenesen Futár távirányítót igényelni. Az adományozással a célunk az, hogy hozzásegítsük Önöket a minél nagyobb szintű önállóságra épülő közlekedéshez.   
A távirányítót azok a tagjaink igényelhetik, akik a 2017-es évre érvényes tagsággal rendelkeznek. Az eszköz korlátozott darabszáma miatt arra kérjük Önöket, hogy igényüket előzetesen jelezzék telefonos elérhetőségeinken:   
vezetékes számunk: (1)384-55-41, 1-es menüpont   
mobiltelefonos elérhetőségünk: (70)387-52-67   
  
Várjuk jelentkezésüket!

**8. Az Ügyfélszolgálat ünnepi nyitva tartása**

Tisztelt Olvasóink!   
  
A budapesti központi Ügyfélszolgálat nyitva tartása az ünnepek között a következőképpen alakul:

* december 27. kedd 8.00-16.00
* december 28. szerda, december 29. csütörtök 8.00-13.00.
* december 30.-án, pénteken 8.00-13.00 óráig csak telefonon és emailben állunk rendelkezésükre, a személyes ügyfélfogadás szünetel.

Megértésüket köszönjük.   
2017. január 2-án 8.00-16.00 óráig, teljes nyitva tartással várjuk Önöket!

**9. Beszámoló egy narrált kiállításról**

December 2-án a Hopp Ferenc Kelet-Ázsiai Művészeti Múzeumban narrált kiállításon vehettünk részt Bacsa Erika narrátor és Kardos Tatjána, a kiállítás kurátora vezetésével, akik Kultúrantropológiai utazásra invitáltak bennünket Thaiföld, Kambodzsa, Vietnám területére.   
Nágák, elefántok és madarak képezik a Délkelet-Ázsiai textilek fő motívumvilágát. Sematikus, pálcika rajzszerű, szögletes mértani ábrákból állnak össze a figurák (háromszög, négyzet, téglalap, trapéz, rombusz összetevőkkel) mivel a szövés jellege ezeket adja ki.   
A szemléltetéshez tapintható ábrákat kaptunk, melyen szellem, madár és elefánt ábrázolást érzékelhettünk. A Nágák kígyó formájú istenek, akik a víz felett uralkodnak, nem árt jóba lenni velük, különben szomjan halnak a népek.   
A királyi udvarokban kedvelt kulturális program volt a marionett bábjáték. A felfüggesztett figurák végtagjait zsinórokkal lehetett mozgatni, kezünkbe is vehettünk egy példányt. Az uralkodókat némileg szabad volt parodizálni, mint a mai kabaréban, de ha véletlenül leesett egy báb feje, a színész is „elvesztette” a fejét.   
Új narrációs technikával ismerkedhettünk meg: egy üveg alatt lévő kapuőrző szellem szobor alakját a testünkkel vettük fel, hogy el tudjuk képzelni a milyenségét.   
Az emberiség közös kulturális kincse ámulatba ejtő: modellbabákon ismerkedhettünk meg az őslakosság viseleteivel. Kiderült, hogy ők is hordtak sűrűn rakott szoknyát és pártaszerű, szövet fejdíszt.  Kedvelt színeik a sárga, rózsaszín, lila és ezek árnyalatai. A ruhákat sok gyöngy, féldrágakő díszíti, hogy elűzze a rossz szellemek hatását.  Még a keresztszemes hímzés is megtalálható a szöveteken. A szoknyáknak termékenységvarázsló szerepet tulajdonítottak, ezért a fákat is felöltöztették velük. Bizonyos népcsoportnál a nő kezével és lábával tartotta élő szövőszéket képezve a felvető szálakat.  A szövetek fő alapanyagát a selyem és a gyapot képezte, melynek termését meg is tapinthattuk.   
A lelkes múzeumpedagógusoknak köszönhetően magunkra ölthettük a 7 méter hosszú sálból testre tekerhető buggyos nadrágot, amit nők és férfiak egyaránt hordtak. Felvehettük a hosszú csőszerűen varrt szoknyát, ami deréknál tetszőlegesen összehúzható.  Nekem különösen tetszett a szári, mely szintén hosszú sál szerű finom színes szövet, mely alá topp szerű felsőt hordtak a lányok, asszonyok. Sokféleképpen viselhetjük: fejen, vállon átvezetve, mondhatom igen sexi ruhadarab.   
A program a Fogyatékos Személyek Esély Közalapítvány narrációs programja keretében valósult meg az Emberi Erőforrások Minisztériuma támogatásával.   
  
Moldován Eszter   
"Közösség Lámpásai" XV. Kerületi Látássérültek Klubja   
[lampas.xvker@gmail.com](javascript:fm.eMailClicked.raise('lampas.xvker@gmail.com');)   
Moldován Eszter közösségi civil szervező   
06 30 498 9659   
Simon F. Nándor közösségi civil szervező   
06 70 773 4054

**10. A Láthatár bolt ajánlatai**

Kedves Vásárlóink!   
  
A VGYKE elnöksége úgy határozott, hogy a VGYKE tagok részére a Láthatárboltban folyamatosan 10% vásárlási kedvezményt biztosít a nagyítók és a beszélő eszközök körére.   
A kedvezmény igénybe vételéhez szükséges a VGYKE tagságot igazoló fényképes igazolvány, érvényes 2016. évre befizetett tagdíjjal.   
  
Heti rendszerességgel megjelenő hírlevelünk mindig az aktuális hónapra szól!  Minden hónapban, aki a segédeszköz boltunkban vásárol, részt vesz egy sorsoláson, melyet a következő hónap 10-ig tartunk meg.   
Novemberi nyertesünk: Nagyvendégi Vilmosné (Sopron).   
Konyhai eszközökből álló ajándék csomagját postán küldjük el. GRATULÁLUNK!   
Megérkeztek a gyengén látóknak készült 2017-es asztali naptárak! Ára: 1500Ft  **Akció decemberben!**

* 3x félgömb nagyító: 4300 Ft helyett 4000 Ft
* Beszélő doboz: 4300 Ft helyett 3500 Ft
* Beszélő képkeret: 8500 Ft helyett 7200 Ft
* Beszélő jelzőtorony: 14730 Ft helyett 12000 Ft

**Karácsonyra ajánljuk!**

* Tapintható Rubik Sudoku: 2500Ft
* Tapintható Rubik kocka: 2800 Ft
* Különböző fa játékok: 990 Ft-tól
* Tic Tac Toe Amőba játék: 1300 Ft

Ismét kapható és nagyon szép, igényes karácsonyi ajándékként adható a látássérültek által készített gyertyák, rongyszőnyegek!   
  
Gyertyák

* 3 db-os csillag alakú gyertya csomag: 1250Ft
* 2db-os szélforgó alakú gyertya csomag:700Ft
* Fenyő alakú gyertya: 650Ft
* Bordázott, méhviasz gyertya: 700Ft

Rongyszőnyegek:

* 40X140cm:1200Ft
* 60X160cm: 2000Ft

Konyhai eszközök:

* Sütikiszúró szett 3db-os 650Ft
* Sütikiszúró szett 6db-os 1100 Ft
* Sütipecsét szett 3db-os 1100Ft
* Szilikon muffin sütőforma 4db-os 550Ft

Még kapható csoki mikulás amíg a készlet tart!!!!

* Tej- és étcsokoládé mikulás: 250Ft
* Fruktózzal készült tejcsokoládé mikulás 300Ft

Igény szerint mikuláscsomagot összeállítunk a boltban kapható édes és sós finomságok kínálatából!   
  
Karácsonyi ajándék tasakok: 220Ft  / egy méret: 18X22cm   
  
Elérhetőségeink és a bolt nyitva tartása:

* Cím: 1146 Budapest, Hermina út 57.
* Nyitva tartás: hétfő, péntek:  08-16.00 óra között.
* kedd-csütörtök: 09.00.-17.00 óra között
* Telefon: (1) 384-55-41 4-es menüpont.
* Mobil: 06 70 383 3611
* E-mail: [lathatar@vgyke.com](javascript:fm.eMailClicked.raise('lathatar@vgyke.com');)
* weboldalunk:
* <http://www.vgyke.com/lathatarbolt>
* közösségi oldalunk:
* <https://www.facebook.com/lathatarbolt>   
    
  Katona Zsuzsanna   
  boltvezető

**11. Erzsébet-program fogyatékossággal élő gyermeket nevelő családok számára**

PÁLYÁZATI FELHÍVÁS

Üdülési pályázat fogyatékossággal élő gyermeket nevelő családok számára   
2017/2018-ban felhasználható üdülésre PÁLYÁZATOT BENYÚJTANI   
2016. DECEMBER 1-30. KÖZÖTT LEHET.   
A pályázat célja:A Magyar Nemzeti Üdülési Alapítvány (továbbiakban: Alapítvány) az Erzsébet-program keretében, az egészség megőrzéséhez szükséges aktív kikapcsolódás elősegítése érdekében fogyatékossággal élő gyermeket nevelő családok számára szociális üdülési pályázatot hirdet. Az Alapítvány a pályázattal elnyerhető támogatást üdülési szolgáltatásra nyújtja. A pályázattal elnyerhető üdülési támogatásra kizárólag a jelen felhívásban meghatározott követelményeknek maradéktalanul megfelelő kedvezményezettek jogosultak.   
  
Kedvezményezettek köre:   
1. Azon belföldi illetőségű, 18. életévüket betöltött magánszemély, aki legalább egy, magasabb összegű családi pótlékra jogosult, a pályázat benyújtásának napján 18. életévét be nem töltött gyermekét, egyedül neveli, valamint a családban legfeljebb még egy, családi pótlékra / magasabb összegű családi pótlékra jogosult gyermek van, illetőleg a családjában az egy főre jutó rendszeres havi jövedelem nem haladja meg a 2016. január 1-jén érvényes minimálbér összegét  
[1].   
2. Azon belföldi illetőségű, 18. életévüket betöltött magánszemély, aki házastársával/élettársával közös háztartásban egy vagy kettő, a pályázat benyújtásának napján 18. életévét be nem töltött, gyermeket nevel, aki(k) után – a pályázat benyújtása napján – legalább egy gyermek magasabb összegű családi pótlékra, a másik gyermek családi pótlékra / magasabb összegű családi pótlékra jogosult, illetőleg a családjában az egy főre jutó rendszeres havi jövedelem nem haladja meg a 2016. január 1-jén érvényes minimálbér összegét.   
  
Elnyert támogatás esetén:

* + a pályázó és a közös háztartásban élő házastársa/élettársa, valamint a pályázat benyújtásakor a 14. életévét már betöltött gyermeke 2500 Ft/fő pályázati hozzájárulás befizetésével;
  + a pályázat benyújtásakor a pályázó 3-14 életév közötti gyermeke 1000 Ft/fő pályázati hozzájárulás befizetésével veheti igénybe az elnyert üdülési támogatást.

Az üdülési támogatás igénybevétele a családdal együtt üdülő, 3 év alatti gyermek részére térítésmentes, és a pályázói profil adatlapon kötelező megadni a 3 év alatti gyermek(ek)re vonatkozó adatokat is. Amennyiben a pályázatban részt vesz a pályázó házastársa/élettársa is, az adatlapon fel kell tüntetni a házastárs/élettárs adatait is. A pályázói profil adatlapon megjelölt személyek későbbi módosítására nincs lehetőség.   
Az elnyert üdülési támogatás kizárólag a pályázó nevére szóló Szálláshely Utalvány segítségével vehető igénybe a pályázati hozzájárulás befizetését követően a szállásfoglalás során kiválasztott üdülőben.   
A pályázónak a szállásfoglalását – kizárólag egy alkalommal – van lehetősége a lefoglalt turnus kezdete előtt legalább 5 munkanappal módosítani, a rendelkezésre álló és a szállásfoglalási felületen elérhető további szabad szálláskapacitások terhére.   
  
Forrás:   
<http://www.erzsebetprogram.hu/hu/udulesi-palyazat-fogyatekossaggal-elo-gyermeket-nevelo-csaladok-szamara>

**12. Hiánypótló informatikai tananyag látássérült felhasználók számára**

Az „Informatika a Látássérültekért” Alapítvány megalapítása óta fontosnak tartja a vak és gyengénlátó emberek informatikai képzését, ezért már számos speciális tananyagot készített a számítógépes felhasználói ismeretek minél szélesebb körben történő elterjesztése érdekében. Örömmel jelentjük be, hogy az alapítvány ezúttal az adatbázis-kezelés modul billentyűzet centrikus használaton alapuló, hiánypótló oktatóanyagát teszi elérhetővé az informatikai tudásukat gyarapítani kívánó látássérült emberek számára.   
Az Európai Számítógép-használói Jogosítvány (röviden ECDL, angolul European Computer Driving Licence) népszerűségét világszerte konkrét követelményrendszerének és moduláris formájának köszönheti.   
A most megjelenő adatbázis-kezelés tananyag a hivatalos ECDL Syllabus 5.0 alapján készült, így tartalmaz minden olyan információt, amellyel a látássérült felhasználók az adatbázis-kezelés ECDL modul vizsgájára felkészülhetnek. A feladatok megoldásai elsődlegesen a billentyűzet és a képernyőolvasó használatára épülnek. Az adatbázis-kezelés tananyagot az alapítvány két munkatársa, Herczeg Lajos és Faludi Zsolt készítette. A tananyag a Microsoft Office Access 2016 adatbázis-kezelő alkalmazás használatát mutatja be, azonban azok számára is hasznos lehet, akik az adatbázis-kezelésre nem a Microsoft Access programot használják, mert oly módon mutatja be a szakterületet, hogy, annak ismeretanyaga más szoftver esetén is felhasználható legyen.   
Alapítványunk reméli, hogy a tananyag sokaknak fog segítséget nyújtani, és egyre többen fognak vállalkozni ECDL vizsgára, hiszen a számítógép-kezelői tanúsítvány nagymértékben megnöveli a látássérült emberek munkavállalási esélyeit. A tananyagot különösen ajánljuk középiskolai diákoknak és egyetemistáknak, de azon munkavállalóknak is, akik adatbázis-kezeléssel összefüggő munkakörben szeretnének elhelyezkedni.   
A tananyag kiadását a LogMeIn Kft. támogatta.   
Az adatbázis-kezelés a többi oktatóanyaggal együtt bárki számára hozzáférhető és ingyenesen letölthető pdf, nagy betűméretű pdf és hangoskönyv formátumban az alapítvány honlapjának letöltés oldaláról.   
Sikeres és örömteli tanulást kívánunk minden érdeklődő látássérült felhasználó számára!   
  
„Informatika a látássérültekért" Alapítvány   
  
Forrás:   
<http://infoalap.hu/hirek/?hir_reszlet=711>

**13. „SZOMSZÉDOM A RENDŐR!” program Zuglóban**

2015. év elején indítottuk útjára a XIV. kerületi körzeti megbízottak munkájának támogatására és elismerésére életre hívott „SZOMSZÉDOM A RENDŐR!” elnevezésű programot.   
Szintén a tavalyi év során, az őszi hónapokban a zuglói médiában került megjelentetésre a program arculatával, a KMB-sek elérhetősége, térképes segítséggel együtt, amelynek köszönhetően a zuglóiak könnyebben beazonosíthatták a lakhelyükön szolgálatot ellátó megbízottakat. A hirdetésre nagyon sok pozitív visszajelzés érkezett a lakosság részéről, több mint megkétszereződött a bejelentések száma. A Rendőr kapitányság által végzett munka hatékonyságát növelve 2015. december hónapban 1 db Suzuki S-Cross típusú személygépkocsit és 9 db, térfigyelő kameraképeket megjeleníteni képes mobiltelefon készüléket is kaptak a programnak köszönhetően a Kapitányság munkatársai. Az átadott telefonok alkalmasak a zuglói térfigyelő kamerák képeit megjeleníteni, így a körzeti megbízottak akár 24 órában informálódhatnak a körzetükben, a közterületeken történő eseményekről. Ezáltal lehetővé válik, hogy kilenccel többen figyeljék Zuglóban a térfigyelő kameraképeket és átvitt értelemben a körzeti megbízottak megsokszorozódnak, amely szintén növeli a hatékonyságot.   
  
KAPCSOLAT   
CÍM: 1145 Budapest, Laky Adolf u. 36   
TELEFON: +36 1 2 11 22 33   
EMAIL: [info@zknp.hu](javascript:fm.eMailClicked.raise('info@zknp.hu');)   
  
Forrás:   
<http://www.zknp.hu/szomszedom-a-rendor-program/>

**14. Az EPALE fókuszában a Fogyatékkal élők nemzetközi napja**

Az Egyesült Nemzetek Szervezete 1992-ben a Fogyatékkal élők nemzetközi napjává nyilvánította december 3-át. A nap témája 2016-ban a “17 cél annak érdekében, hogy olyan legyen a jövő, amilyet szeretnénk” lesz, ami a „17 Cél a fenntartható fejlődésért” elfogadására utal. A célkitűzések szerepe, hogy befogadóbbá és felszereltebbé tegye a világot a fogyatékkal élő emberek számára.   
Az Európai Unióban kevesebb, mint tíz százalék a felnőttoktatásban és –képzésben részt vevők száma. Ez a százalék nagyon változékony, Svédországban például 30%, míg Romániában 5% alatt van. Sok országban a fogyatékkal élő emberek részvétele az élethosszig tartó tanulásban jóval alacsonyabb, mint a nem fogyatékkal elő résztvevőké. Az EPALE-nál fontosnak tartjuk a fogyatékkal élő felnőttek képzését és a befogadóbb és igazságosabb társadalom kiépítését számukra.   
Olyan dokumentumokat gyűjtöttünk össze szerte Európából, amelyek különböző módjait mutatják be annak, hogy hogyan segíthet a felnőttképzés és – oktatás a fogyatékkal élő emberek számára. Az érdekes cikkek és hasznos dokumentumok eléréséhez látogassa meg a Fogyatékkal élők tematikus oldalunkat   
<https://ec.europa.eu/epale/hu/themes/persons-disabilities>   
  
Forrás:   
<https://ec.europa.eu/epale/hu/blog/epale-focus-2016-international-day-persons-disabilities>

**15. Apró hírek – program morzsák**

**Tartalom**

[a. Nem Adom Fel Cafe & Bar decemberi programjai](http://freemail.hu/mail/index.fm#a.hir)  
[b. Meghívó - Motiváció Alapítvány – Magnet Bank](http://freemail.hu/mail/index.fm#b.hir)  
[c. Hang-kép-kompozíció! Sétálj hangokban!](http://freemail.hu/mail/index.fm#c.hir)  
[d. Új kezdeményezés indul januártól Székesfehérváron](http://freemail.hu/mail/index.fm#d.hir)  
[e. Milyen az akadálymentesített feliratos vetítés](http://freemail.hu/mail/index.fm#e.hir)  
[f. Villamospótlás a 3-as, a 62-es, a 62A és a 69-es vonalakon december 6-ától 15-éig](http://freemail.hu/mail/index.fm#f.hir)  
[g. Újra látni fognak a vakok!](http://freemail.hu/mail/index.fm#g.hir)

**a. Nem Adom Fel Cafe & Bar decemberi programjai**

Budapest első, fogyatékossággal élő emberek által működtetett kávézója.   
December 14.   
A havonta jelentkező Irodalmi Kávéház decemberi vendége Erdős Virág, József Attila-díjas író / költő.   
Az esemény ingyenes, de a részvételhez előzetes regisztráció ajánlott a Nem Adom Fel Cafe @ Bar telefonszámán:   
06 /30 434-0665   
  
Moderátor: Köleséri Sándor   
  
Legutóbbi kötete: Világító testek – 100 kis Budapest (Magvető Kiadó)   
  
Önmagát így aposztrofálta a honlapján:   
  
Erdős Virág   
az egyik leghíresebb magyar író,   
de már sajnos meghalt,   
vagyis nem halt meg,   
csak mindig nagyon későn jár haza.   
  
Erdős Virág   
a másik leghíresebb magyar író,   
pólókat ír,   
szélvédőket,   
állítólag ő írta, hogy   
„I love Budapest”.   
  
Olvass tovább róla:   
<http://www.erdosvirag.hu/>   
  
Könyvei:   
Eurüdiké · Lenni jó · Belső udvar · Másmilyen mesék · A Trabantfejű Nő · A merénylet · Pimpáré és Vakvarjúcska · Ezt is el · Adjon az Isten · Négyeshatos · Világító testek   
  
Korniss Péter – Erdős Virág: Udvarok   
December 23.   
  
KISS BARNA: Minden valahol CD // LEMEZBEMUTATÓ koncert   
2016.12.23. 19:00 Nem Adom Fel Kávézó   
  
A NEMADOMFEL, a PATAKY MŰVEK és a VILLON TRIÓ zenekarok gitárosának negyedik szólólemeze jelenik meg 2016. decemberében, melyet zenész barátaival 2016. december 23-án 19:00 órakor mutat be a Nem Adom Fel Kávézóban Budapesten.   
  
A várhatóan nagy érdeklődés miatt a szervezők mindenkit kérnek, hogy a Kávézó +36-30-434-0665 telefonszámán jelezzétek, hogy hányan szeretnétek jönni, mert maximum 80 vendéget tud fogadni a hely. Akik telefonon jelzik részvételi szándékukat, természetesen garantáltan bejuthatnak.   
  
A lemezbemutató koncert után a VILLON TRIÓ és a NEMADOMFEL Együttes dalai sem maradhatnak el, hogy méltó módon ünnepeljük az idei Karácsonyt, családias hangulatban, baráti körben, egy olyan estén, ahol minden a szeretetről fog szólni.   
  
A lemez előrendelhető az alábbi linken:   
<http://www.hangmester.hu/webaruhaz.php?termek_id=21428>   
  
A lemezen 11 dal hallható, melyeknek zenéjét és szövegét Kiss Barna írta. További részletek hamarosan.   
  
Forrás:   
<https://www.facebook.com/nemadomfelkavezo/?hc_ref=NEWSFEED&fref=nf>

**b. Meghívó - Motiváció Alapítvány – Magnet Bank**

Szeretettel meghívjuk három fogyatékkal élő művész barátunk fellépésével megvalósuló pazar zenei produkcióra.   
Helyszín: MagNet Magyar Közösségi Bank Zrt. 1062 Budapest, Andrássy u. 98   
Időpont: 2016-12-15 18:00-20:00   
  
Fellépők:

* + Farkas Gergő autista akusztikus gitár előadása
  + Duo Nicole, Ürmös László brácsa, Fehér Nikolett zongora előadása
  + Domoszlai János perui fuvola és gitár előadása

Érdeklődni:   
Nagy János, integrált rendezvényszervező Tel.:+ 36 20 481 6842   
  
Forrás:   
<http://www.motivacio.hu/Meghivo-Motivacio-Alapitvany-Magnet-Bank/3/146>

**c. Hang-kép-kompozíció! Sétálj hangokban!**

2016. december 10., szombat,10:00-12:00   
Ajánlott korosztály: 8 + közös alkotásra, játékra hívjuk a szülőket is   
Bartók kiállítás és a 2. emeleti gyermekfoglalkoztató   
A programot vezetik: Makkai Dániel (Panyigai HangmŰhely), Salgó Viktória múzeumpedagógus   
  
Egy rendhagyó délelőttre invitáljuk a családokat ezen a szombaton, amikor a zene lesz a fókuszban. Bemelegítésként a Bartók kiállítást látogatjuk meg, megnézzük egyes műtárgyait, és megkeressük, hogyan lehet hangokat kicsalni olyan műtárgyakból is, amelyek önmagukban nem zenélnek. Majd a foglalkoztató stúdió terében mi magunk is létrehozunk egy alkotást. Olyan képet készítünk, amely egyben egy zene kottaképe, egy kompozíció útvonala, melyet végigjárva közösen megszólaltatunk.   
Regisztráció szükséges a [salgo.viktoria@ludwigmuseum.hu](javascript:fm.eMailClicked.raise('salgo.viktoria@ludwigmuseum.hu');) címen!   
  
Programjegy: 600 Ft/fő   
LUDWIG MÚZEUM Telefon: (+36 1) 555-3444

**d. Új kezdeményezés indul januártól Székesfehérváron**

Januártól új kezdeményezés indul el a városban – jelentette be a Fogyatékossággal Élő Emberek Világnapján rendezett sajtótájékoztatón dr. Cser-Palkovics András polgármester. A Székesfehérvári Érzékenyítő Program (SZÉP) célja, hogy a fogyatékkal élők mindennapjait bemutatva tegye még elfogadóbbá a helyi társadalmat.   
December 3-a a Fogyatékossággal Élő Emberek Világnapja, amelyhez idén Székesfehérvár egy fontos bejelentéssel csatlakozik: januártól elindul a Székesfehérvári Érzékenyítő Program, azaz a SZÉP. A helyi mintaprogram célja, hogy a fehérvári gyermekek és felnőttek – a fogyatékkal élő emberekkel találkozva, speciális adottságaikat megismerve – a mindennapjaikban természetes reakcióként tudjanak ’jól segíteni’, valamint elfogadóbbá válni.   
A helyi civil szervezetekkel és intézményekkel több körben már elindult az egyeztetés, a csatlakozó szakmai műhelyekkel ezekben a hetekben zajlik a végleges program kidolgozása. Mindenki szakmai javaslatát kikérték, hogy egy komplex, hatékony kezdeményezés indulhasson útjára. „Mindenki képes, csak mindenki másképp.” – ahogy Lengyel Zsófia vallja. Ez mondat jól kifejezi a Székesfehérvári Érzékenyítő Program törekvéseit is. A SZÉP három lépcsőből áll, a sajtó képviselőit is szeretnék bevonni az érzékenyítő tevékenységbe, valamint a jövő évi Sportmajális keretében is többféle para-sportág bemutatkozik majd, hogy testközelből ismerhessék meg ezeket a fehérváriak.     
  
A sajtótájékoztatón elhangzott, hogy a hosszútávú programot és az érzékenyítési, valamint akadálymentesítési folyamatokat esélyegyenlőségi referens is segíti majd a jövőben. Ezen felül a város célja, hogy létrehozzon egy speciálisan kialakított teret a Székesfehérvári Érzékenyítő Program számára. Itt az előadások mellett a fogyatékkal élők által használt eszközök kipróbálására, valamint a mindennapi, az ép emberek számára természetes „rutinfeladatok” más szemszögből történő bemutatására is teret biztosítanának. Ez azért is fontos lenne, mert így már nemcsak gyermekek számára nyílna meg a lehetőség, hanem felnőtteket – munkahelyi csoportokat, családokat – is fogadni tudnának.   
  
Forrás:   
<http://www.szekesfehervar.hu> <https://www.facebook.com/zsofi.lengyel.39?pnref=friends.search>

**e. Milyen az akadálymentesített feliratos vetítés**

Többen kérdeztétek, mit jelent, ha akadálymentesített felirattal vetítünk egy filmet.   
A sorozat különlegessége, hogy az Uránia a hallássérültek számára készített - a zörejeket és a párbeszédeket is jelölő - magyar felirattal látta el a filmeket.   
Magyarország lakosságának 10 százaléka (közel egymillió ember!) küszködik valamilyen mértékű hallásproblémával, 6o ezer a siketek, s mintegy 3oo ezer a súlyos fokban nagyothallók száma.   
Számukra nem evidens módon érhetők el a magyar filmek a mozikban.   
A vetítésekre nemcsak a siket és nagyothalló filmrajongókat, hanem halló érdeklődőket és magyarul tanuló külföldi nézőket is szeretettel várunk.   
2016. december 18., vasárnap, 14:30   
Az ajtó (12) (2012)   
A film után jelnyelvi tolmács segítségével beszélgetünk az alkotókkal.   
  
Forrás:   
<https://www.facebook.com/UraniaBudapest/posts/1269430603100089>

**f. Villamospótlás a 3-as, a 62-es, a 62A és a 69-es vonalakon december 6-ától 15-éig**

Pótlóbusz jár a villamosok helyett december 6-tól (keddtől) 9-ig (péntekig) a 3-as vonal Mexikói út M és az Örs vezér tere M+H közötti szakaszán, valamint a 62-es és a 62A vonalon Rákospalota, MÁV-telep és az Örs vezér tere M+H között, mert karbantartást végeznek a Bosnyák térnél és a Kolozsvár utcai vonalszakaszon. December 10-étől (szombattól) a 3-as villamos ismét a teljes vonalon jár, 15-ig (csütörtökig) azonban a 62-es és a 62A villamost továbbra is autóbuszok pótolják Rákospalota, MÁV-telep és a Bosnyák tér között. A karbantartási munkák a 69-es villamos vonalát is érintik, december 6-tól 15-ig a teljes vonalon pótlóbusz viszi az utasokat.   
December 10-étől a 62-es és a 62A villamos vonalán Rákospalota, MÁV-telep és a Bosnyák tér között december 15-ig (csütörtökig), 62-es számjelzéssel. A 62-es villamos rövidített és módosított útvonalon a Blaha Lujza tér M és a Mexikói út M, a 62A pedig Kőbánya alsó vasútállomás (Mázsa tér) és a Mexikói út M között viszi az utasokat.   
December 6-ától (keddtől) a 69-es villamos teljes vonalán december 15-ig (csütörtökig), 69-es számjelzéssel; a villamos ebben az időszakban nem közlekedik.   
  
További információk:   
<http://bkk.hu/2016/12/villamospotlas-a-3-as-a-62-es-a-62a-es-a-69-es-vonalakon-december-6-atol-15-eig/>

**g. Újra látni fognak a vakok!**

A technológia fejlődésével hamarosan újra láthatnak a vakok. A Horus névre keresztelt új fejlesztés a gyengén látok, és a teljesen vakok számára képes újra láttatni a világot.   
A tudomány és a technika fejlődése nem hagyja hidegen az orvostudományt, és a tudományterület együtt fejlődik a többi területtel.   
A tudomány és az orvostudomány robbanásszerű fejlődése Egyre több emberi betegségre, problémára találunk megoldást, ahogyan egyre nagyobb ütemben fejlődik a technika. Ez az utóbbi élvekben elég erősen érződött, hiszen a HIV vírussal is lassan végleg leszámolhatunk, valamint a rákkutatásban is ígéretes előrelépések történtek.   
Az elmúlt 3-4 évben pedig lebénult, fogyatékos emberek számára csillant fel a remény, mert különféle, gondolatok által idegi alapon irányított végtagokat teszteltek sikeren egyes laboratóriumokban.   
Most úgy tűik, hogy egy újabb fogyatékosságra találtuk megoldást, méghozzá a vakságra.   
Az UCLA (Kaliforniai Egyetem, Los Angeles) november elején jelentette be a hírt, hogy sikerült egy harminc éves nőnek, aki már hét éve vak, részlegesen visszahozni a látását egy bionikus szemimplantátummal.   
A bionikus implantátumok területe nemrég kezdett el igazán robbanásszerűen fejlődni, és komoly jövő elé nézhet az elkövetkező években.   
Eszköz, mely visszaadja a vakok látását   
A különleges eszköz agyi alapon működik, és Horus névre keresztelték el. Egy vezeték nélküli wifi alapú chipet helyeznek el az agyban, ami egy kamerával beépített szemüvegre csatlakozik.   
A kamera feldolgozza a külső képet, majd a feldolgozott képet elküldi a chipnek, mely továbbítja az idegsejteknek a kapott jeleket.   
Gyakorlatilag az agy képalkotó idegeit stimulálja. A kutatási eredmények biztatóak, a névtelenséget kérő hölgy már színes fényeket, körvonalakat és foltokat láthat.   
  
A cikket tovább olvashatja az alábbi linken:   
<http://avilagtitkai.com/articles/view/ujra-latni-fognak-a-vakok>

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.